રાજુલા નજીક બાલાની વાવ પાસે અમરેલી જેલર ની ગાડીએ એક બાઇક સવાર ને ટક્કર મારતા બાઇક સવારનું સારવાર દરમિયાન મોત થતા સાવરકુંડલા રેન્જ ના નાગેશ્રી પોલીસ મથકે ફરિયાદ નોંધાઇ છે. અમરેલી જિલ્લાના જેલર અને ગત મોડી રાત્રે રાજુલા ઉના રોડ ઉપર રાજુલાથી 13 કિમિ દૂર ગાડી લઇ જઇ રહ્યા હતા ત્યારે એક બાઇક સવાર સાથે અકસ્માત થતા પોલીસની ગાડી પલ્ટી ખાઇ ગઇ હતી અને બાઇક ચાલક સહિત 5 લોકોને ઇજા થઇ હતી. જેમાં રાજુલાના ખાખબાઈ ગામના બાઇક ચાલકનું સારવાર દરમિયાન મોત થયું હતું.